# โรงเรียนเทพศิรินทร์ นครศรีธรรมราช
โรงเรียนเทพศิรินทร์ นครศรีธรรมราช (อักษรย่อ: ท.ศ.ธ. DS.T.)กลุ่มสารสนเทศ สนผ. สำนักงานคณะกรรมการการศึกษาขั้นพื้นฐาน, "ข้อมูลพื้นฐานโรงเรียนเฉลิมราชประชาอุทิศ">เว็บไซต์ สพฐ. ., 2567 เดิมชื่อ โรงเรียนเฉลิมราชประชาอุทิศ  ก่อตั้งขึ้นในปีพุทธศักราช 2529 ก่อนจะเปลี่ยนชื่อเป็น โรงเรียนเทพศิรินทร์ นครศรีธรรมราช  หรือเรียกสั้น ๆ ว่า "เทพฯนคร" มีการจัดการศึกษาระดับมัธยมศึกษารูปแบบสหศึกษา เปิดสอนในระดับมัธยมศึกษาตอนต้นและตอนปลาย เป็นโรงเรียนในเครือข่ายเทพศิรินทร์ ลำดับที่ 12 สังกัดสำนักงานเขตพื้นที่การศึกษามัธยมศึกษานครศรีธรรมราช ภายใต้สำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ กลุ่มสหวิทยาเขตที่ 1 พระพรหม - เฉลิมพระเกียรติฯโดยมีรหัสสถานศึกษา 1080210842 ตั้งอยู่เลขที่ 112 หมู่ที่ 13 ตำบลช้างซ้าย อำเภอพระพรหม จังหวัดนครศรีธรรมราช 

โรงเรียนเทพศิรินทร์ นครศรีธรรมราช เป็นส่วนหนึ่งของโรงเรียนในเครือ "เทพศิรินทร์" ซึ่งมีทั้งหมด 12 แห่งทั่วประเทศ โดยยึดมั่นในแนวคิดและวิสัยทัศน์จากสัตยาบัน "กรอบความร่วมมือเครือข่ายเทพศิรินทร์" ภายใต้โครงการ "เทพศิรินทร์ เป็นหนึ่ง : All DEB in ONE" ที่มุ่งเน้นการพัฒนาคุณภาพการศึกษา และเสริมสร้างความเข้มแข็งให้กับเครือข่าย ทั้งนี้จังหวัดนครศรีธรรมราชยังเป็นที่ตั้งของโรงเรียนในกลุ่มจตุรมิตรสามัคคีถึง 3 แห่ง ได้แก่ โรงเรียนสวนกุหลาบวิทยาลัย นครศรีธรรมราช โรงเรียนเทพศิรินทร์ นครศรีธรรมราช และโรงเรียนศรีธรรมราชศึกษา ซึ่งเป็นสถาบันการศึกษาในสังกัดมูลนิธิแห่งสภาคริสตจักรในประเทศไทย เช่นเดียวกับโรงเรียนกรุงเทพคริสเตียนวิทยาลัย โดยคงเหลือเฉพาะสถาบันการศึกษาในเครือมูลนิธิคณะเซนต์คาเบรียลแห่งประเทศไทย เช่นเดียวกับโรงเรียนอัสสัมชัญ เท่านั้นเครือข่ายเทพศิรินทร์ เอกสารข้อมูลทั่วไป. ข้อมูลล่าสุด พ.ศ. 2567

 ประวัติ 
โรงเรียนเทพศิรินทร์ นครศรีธรรมราช มีจุดเริ่มต้นจาก "โรงเรียนเฉลิมราชประชาอุทิศ" ซึ่งก่อตั้งขึ้นเมื่อวันที่ 5 ธันวาคม พ.ศ. 2529 โดยความร่วมมือของประชาชนเพื่อถวายเกียรติแด่ พระบาทสมเด็จพระเจ้าอยู่หัวภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษา 60 พรรษา ปีพุทธศักราช 2530 

ซึ่งในระยะเริ่มแรกได้ดำเนินการในฐานะโรงเรียนสาขาของโรงเรียนเบญจมราชูทิศ นำโดยนายเพิ่มศักดิ์ นนทภักดิ์ ผู้อำนวยการโรงเรียนเบญจมราชูทิศในขณะนั้น และมีนายเจือน เภรีฤกษ์ กำนันตำบลช้างซ้าย เป็นผู้ประสานงานหลักในกระบวนการจัดตั้งโรงเรียนและร่วมพัฒนาโรงเรียนให้เกิดขึ้น หนังสือประวัติโรงเรียนเฉลิมราชประชาอุทิศ,”ประวัติโรงเรียนเฉลิมราชประชาอุทิศ”

เดือนเมษายน พ.ศ. 2530 กรมสามัญศึกษาได้แต่งตั้ง นายภาพ กาญจนโสภาค ดำรงตำแหน่งครูใหญ่ พร้อมทั้งย้ายสถานที่ตั้งโรงเรียนไปยังพื้นที่ปัจจุบัน เลขที่ 1 หมู่ที่ 1 ตำบลช้างซ้าย อำเภอเมือง จังหวัดนครศรีธรรมราช (ภายหลังกระทรวงมหาดไทย ได้แบ่งพื้นที่การปกครองใหม่ ปัจจุบันตั้งอยู่เลขที่ 112 หมู่ที่ 13 ตำบลช้างซ้าย อำเภอพระพรหม จังหวัดนครศรีธรรมราช) บนพื้นที่ขนาด 37 ไร่ 3 งาน 9 ตารางวา ซึ่งได้ที่ดินมาจากการบริจาคของประชาชนในพื้นที่จำนวน 8 ราย ได้แก่ นายน้าว พชนะโชติ บริจาคที่ดิน 16 ไร่ นายดวน เชื่อมโอษฐ์ บริจาคที่ดิน 8 ไร่ 3 งาน  นายไข่จีน เชื่อมโอษฐ์ บริจาคที่ดิน 6 ไร่ 3 งาน  นายมด ทองร่มเย็น บริจาคที่ดิน 2 ไร่  นายเจริญ ฉิมดี บริจาคที่ดิน 1 ไร่ 2 งาน  นางปราณี จันทวงศ์ บริจาคที่ดิน 1 ไร่2 งาน  นายติ้ว เพ็ชรฤทธิ์ บริจาคที่ดิน 3 งาน  และนางเอิบ เอี่ยมชำนาญ บริจาคที่ดิน 2 งาน 9 ตารางวา 

ด้วยวิสัยทัศน์ในการพัฒนาโรงเรียนให้ก้าวสู่มาตรฐานที่สูงขึ้น นายสุภาส มณีโชติ ผู้บริหารโรงเรียน ได้ผลักดันให้มีการเปลี่ยนชื่อ โรงเรียนเฉลิมราชประชาอุทิศ และเข้าร่วมเป็นโรงเรียนในเครือข่ายโรงเรียนเทพศิรินทร์ เพื่อยกระดับคุณภาพการศึกษาและขยายโอกาสทางการเรียนรู้ของเยาวชนในพื้นที่
การพัฒนาโรงเรียนครั้งนี้มุ่งเน้น การกระจายโอกาสทางการศึกษา ให้ทั่วถึงทุกพื้นที่ของจังหวัดนครศรีธรรมราช โดยวางแนวคิดเป็น จตุรทิศเพื่อเสริมสร้างโรงเรียนคุณภาพให้กระจายอยู่ในต่างอำเภอ คือ

 ทิศตะวันออก โรงเรียนวิทยาศาสตร์จุฬาภรณราชวิทยาลัย นครศรีธรรมราช อำเภอเมืองนครศรีธรรมราช 
 ทิศตะวันออกเฉียงใต้ โรงเรียนเฉลิมพระเกียรติสมเด็จพระศรีนครินทร์ นครศรีธรรมราช อำเภอเฉลิมพระเกียรติ 
 ทิศตะวันตก โรงเรียนสวนกุหลาบวิทยาลัย นครศรีธรรมราช อำเภอลานสกา 
 ทิศตะวันตกเฉียงใต้  โรงเรียนเตรียมอุดมศึกษา ภาคใต้ อำเภอพระพรหม 
 และทิศใต้ โรงเรียนเทพศิรินทร์ นครศรีธรรมราช อำเภอพระพรหม 

จากแนวคิดดังกล่าว คณะกรรมการสถานศึกษาขั้นพื้นฐานของ โรงเรียนเทพศิรินทร์ ได้มีมติรับ โรงเรียนเฉลิมราชประชาอุทิศ เข้าเป็นโรงเรียนในเครือข่าย ในการประชุมครั้งที่ 2/2567 เมื่อวันที่ 12 พฤศจิกายน 2567 ซึ่งต่อมาได้รับการเห็นชอบจาก สมาคมนักเรียนเก่าเทพศิรินทร์ ในพระบรมราชูปถัมภ์ ในที่ประชุมครั้งที่ 11/2567-68 เมื่อวันที่ 13 พฤศจิกายน 2567

ต่อมาคณะกรรมการศึกษาธิการจังหวัดนครศรีธรรมราช ได้มีมติอนุมัติให้เปลี่ยนชื่อโรงเรียน ในการประชุมครั้งที่ 2/2568 เมื่อวันที่ 26 กุมภาพันธ์ 2568 ส่งผลให้สำนักงานเขตพื้นที่การศึกษามัธยมศึกษานครศรีธรรมราช ออกประกาศอย่างเป็นทางการเมื่อวันที่ 28 กุมภาพันธ์ 2568 โดยระบุให้ โรงเรียนเฉลิมราชประชาอุทิศ เปลี่ยนชื่อเป็น โรงเรียนเทพศิรินทร์ นครศรีธรรมราช เข้าเป็นสมาชิกในเครือข่ายโรงเรียนเทพศิรินทร์ ลำดับที่ 12 อย่างเป็นทางการ

การเปลี่ยนชื่อในครั้งนี้ไม่เพียงแต่เป็นการยกระดับคุณภาพการศึกษาในจังหวัดนครศรีธรรมราช แต่ยังสะท้อนถึงการสืบสานเจตนารมณ์ในการพัฒนาการศึกษาของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ซึ่งโรงเรียนเฉลิมราชประชาอุทิศเดิม ได้รับการก่อตั้งขึ้นในฐานะโรงเรียนสาขาของโรงเรียนเบญจมราชูทิศที่มีจุดมุ่งหมายส่งเสริมการศึกษาสำหรับเยาวชนไทยให้เติบโตเป็นกำลังสำคัญในการพัฒนาประเทศอย่างยั่งยืน สอดคล้องกับพระราชปรารภที่จะทำนุบำรุงการศึกษาเล่าเรียนให้เจริญแพร่หลายขึ้นโดยรวดเร็วจึงมีพระบรมราชโองการให้จัดการศึกษาสำหรับราษฎรขึ้นเหมือนเช่นเดียวกับโรงเรียนเทพศิรินทร์ กรุงเทพมหานคร การเปลี่ยนชื่อครั้งนี้จึงเป็นการต่อยอดจากพระราชปณิธานที่จะยกระดับการศึกษาของราษฎรในพื้นที่นี้ ให้สอดคล้องกับการเรียนรู้ในศตวรรษที่ 21 โดยไม่เพียงแต่เพิ่มโอกาสให้กับนักเรียนในการพัฒนาทั้งด้านวิชาการและทักษะชีวิต แต่ยังได้เข้าเป็นส่วนหนึ่งของเครือข่ายโรงเรียนที่ได้รับความนิยมและความเชื่อมั่นจากสังคม เพื่อร่วมกันพัฒนาการศึกษาในท้องถิ่นให้ก้าวหน้า และยั่งยืนต่อไป ถือเป็นการขับเคลื่อนจากรากฐานแห่งความรู้ และส่งเสริมการศึกษาตามเจตนารมณ์ของพระบาทสมเด็จพระจุลจอมเกล้าเจ้าอยู่หัว สมเด็จพระเทพศิรินทราบรมราชินี และพระบาทสมเด็จพระเจ้าอยู่หัวภูมิพลอดุลยเดชมหาราช บรมนาถบพิตร ที่ทรงให้ความสำคัญในการพัฒนาประเทศผ่านการศึกษา และจะคงไว้ซึ่งพระราชปณิธานแห่งการยกระดับคุณภาพการศึกษาเพื่อประโยชน์แก่ชาวนครศรีธรรมราชสืบไป  หนังสือประวัติโรงเรียนเทพศิรินทร์ นครศรีธรรมราช,”ประวัติโรงเรียนเทพศิรินทร์ นครศรีธรรมราช” 

 ผู้บริหาร 
 โรงเรียนเฉลิมราชประชาอุทิศ 
 ทำเนียบผู้บริหารเฉลิมราชประชาอุทิศ (เดิม)  ลำดับ รายนาม วาระการดำรงตำแหน่ง 1.  นายเพิ่มศักดิ์ นนทภักดิ์  พ.ศ. 2529 – 2530  2.  นายภาพ กาญจนโสภาค  พ.ศ. 2530 – 2538  3.  นายธงชัย สุขหมื่น  พ.ศ. 2538 – 2543  4.  นายณรงค์ ทองขาว  พ.ศ. 2543 – 2544   5.  นายปรีชา สุขสงวน  พ.ศ. 2544 – 2544  6.  ว่าที่ ร.ต.ภักดี ชูหวาน  พ.ศ. 2544 – 2547   7.  นายชาติชาย ทองเลี่ยมนาค  พ.ศ. 2547 – 2552  8.  นายประมวล คงสวัสดิ์  พ.ศ. 2552 – 2556  9.  นางอุษณีษ์ จันทร์สุวรรณ  พ.ศ. 2556 – 2558  10.  นายสมมุ่ง หนูพยันต์  พ.ศ. 2558 – 2560  11.  นายพงศ์สิทธิ์ สิริกาญจน์  พ.ศ. 2560 – 2565  12.  นายสุภาส มณีโชติ  พ.ศ. 2565 – 2568 

 โรงเรียนเทพศิรินทร์ นครศรีธรรมราช 
 ทำเนียบผู้บริหารเทพศิรินทร์ นครศรีธรรมราช (ปัจจุบัน)  ลำดับ รายนาม วาระการดำรงตำแหน่ง 1.  นายสุภาส มณีโชติ  พ.ศ. 2568 – ปัจจุบัน

 การศึกษา 
 มัธยมศึกษาตอนต้น 
การรับนักเรียนเข้าศึกษาต่อในระดับชั้นมัธยมศึกษาปีที่ 1 จะรับสมัครนักเรียนชั้นประถมศึกษาปีที่ 6 เข้ารับการสอบข้อเขียน
 ห้องเรียนปกติ ระดับชั้นละ 3 ห้อง ห้องละ 40 คน (รวม 120 คน)
 ห้องเรียนกีฬา ระดับชั้นละ 1 ห้อง ห้องละ 25 คน (รวม 25 คน)

 มัธยมศึกษาตอนปลาย 
การรับนักเรียนเข้าศึกษาต่อในระดับชั้นมัธยมศึกษาปีที่ 4 จะให้โควตากับนักเรียนชั้นมัธยมศึกษาปีที่ 3 เดิมของโรงเรียนเทพศิรินทร์ นครศรีธรรมราช ที่ผ่านเกณฑ์ตามที่โรงเรียนกำหนดก่อน  และนักเรียนชั้นมัธยมศึกษาปีที่ 3 ทั่วไป เข้ารับการสอบข้อเขียน
 ห้องเรียนปกติ ระดับชั้นละ 1 ห้อง ห้องละ 40 คน (รวม 40 คน)

 ที่ตั้ง และสิ่งก่อสร้าง  
 สถานที่ตั้ง 
โรงเรียนเทพศิรินทร์ นครศรีธรรมราช ตั้งอยู่เลขที่ 112 หมู่ที่ 13 ตำบลช้างซ้าย อำเภอพระพรหม จังหวัดนครศรีธรรมราช 80000 ประเทศไทย

 อาคารต่าง ๆ ภายในโรงเรียน 
 อาคาร 1 แบบ 216 ล. ก่อสร้างเมื่อปี พ.ศ. 2534 จำนวน 3 ชั้น 16 ห้อง
 อาคาร 2 แบบ 324 ล. ก่อสร้างเมื่อปี พ.ศ. 2538 จำนวน 4 ชั้น 24 ห้อง
 อาคาร 3 แบบ 108 ล. ก่อสร้างเมื่อปี พ.ศ. 2531 จำนวน 2 ชั้น 8 ห้อง
 อาคารโรงฝึกงาน แบบ 102/27 ก่อสร้างเมื่อปี พ.ศ. 2530 จำนวน 1 ชั้น
 อาคารโรงฝึกงาน แบบ 204/27 ก่อสร้างเมื่อปี พ.ศ. 2538 จำนวน 2 ชั้น
 อาคารหอประชุม แบบ 100/27 ก่อสร้างเมื่อปี พ.ศ. 2538 จำนวน 1 ชั้น
 อาคารโรงอาหาร แบบ 84 ที่นั่ง ก่อสร้างเมื่อปี พ.ศ. 2557 จำนวน 1 ชั้น
 อาคารหอสมุด แบบหอสมุด สพฐ. ก่อสร้างเมื่อปี พ.ศ. 2558 จำนวน 1 ชั้น
 อาคารมธุรดา แบบก่อสร้างเอง ก่อสร้างเมื่อปี พ.ศ. 2566 จำนวน 1 ชั้น

 กิจกรรมสำคัญ 
 วันสำคัญเทพศิรินทร์ 
วันอานันทมหิดล
วันอานันทมหิดล หรือ วันคล้ายวันเสด็จสวรรคตพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ตรงกับวันที่ 9 มิถุนายนของทุกปี  ถือเป็นวันสำคัญของโรงเรียนเทพศิรินทร์

วันแม่รำเพย
วันแม่รำเพย เป็นวันคล้ายวันสวรรคตสมเด็จพระเทพศิรินทราบรมราชินี ซึ่งตรงกับวันที่ 9 กันยายนของทุกปี โดยเป็นวันที่ชาวเทพศิรินทร์ทั้งปวงมาพร้อมเพรียงกันเพื่อร่วมพิธีวางพวงมาลา และถวายราชสักการะพระราชานุสาวรีย์สมเด็จพระเทพศิรินทราบรมราชินี อันเป็นการน้อมรำลึกถึงพระมหากรุณาธิคุณของพระองค์ในการได้นำพระนามาภิไธยของพระองค์มาเป็นชื่อของสถานศึกษา

 กิจกรรมภายใน 
เฉลิมราชเกมส์
 สีเขียว

 สีเหลือง

 สีฟ้า

 สีชมพู

 ประชาคมเทพศิรินทร์ 
 โรงเรียนในเครือข่ายเทพศิรินทร์ 
ปัจจุบันโรงเรียนเทพศิรินทร์ มีสถานศึกษาในเครือที่ใช้ชื่อ “เทพศิรินทร์” ในภูมิภาคต่าง ๆ ของประเทศไทยทั้งหมด 12 แห่ง เพื่อร่วมการขับเคลื่อน และพัฒนาคุณภาพการศึกษา ตามแนวความคิดจากสัตยาบัน "กรอบความร่วมมือเครือข่ายเทพศิรินทร์" ที่มีวิสัยทัศน์ในการเสริมสร้างเครือข่ายให้เข้มแข็ง และเป้าหมายในการพัฒนาเยาวชนเทพศิรินทร์ในด้านต่าง ๆ ภายใต้การดำเนินโครงการ "เทพศิรินทร์ เป็นหนึ่ง : All DEB in ONE" โดยมีรายชื่อโรงเรียนดังนี้ 

ลำดับที่โรงเรียนอักษรย่อจังหวัดสถาปนาหมายเหตุ 1 โรงเรียนเทพศิรินทร์ ท.ศ. / DS กรุงเทพมหานคร  2 โรงเรียนเทพศิรินทร์ร่มเกล้า  ท.ศ.ร. / DSR กรุงเทพมหานคร  แรกตั้งใช้ชื่อ โรงเรียนเทพศิรินทร์อนุสรณ์  แล้วจึงมีการเปลี่ยนมาใช้ชื่อปัจจุบันในภายหลัง 3 โรงเรียนเทพศิรินทร์คลองสิบสาม ปทุมธานี ท.ศ.ป. / DSP ปทุมธานี  สถานศึกษาเดิม  โรงเรียนคลองสิบสามวิทยา   4 โรงเรียนเทพศิรินทร์ นนทบุรี  ท.ศ.น. / DSN นนทบุรี  สถานศึกษาเดิม  โรงเรียนวัฒนโชติศรีบุญญาคม  -โรงเรียนเทพศิรินทร์เปร็งวิสุทธาธิบดี (มัธยมศึกษาตอนปลาย)  -ฉะเชิงเทรา15 กรกฎาคม พ.ศ. 2537  ถึง 29 สิงหาคม พ.ศ. 2537ใช้ชื่อตอนจัดตั้งโรงเรียนก่อนเปลี่ยนเป็น  โรงเรียนเตรียมอุดมศึกษาเปร็งวิสุทธาธิบดี 5 โรงเรียนเทพศิรินทร์พุแค สระบุรี  ท.ศ.พ. / DSPS สระบุรี  สถานศึกษาเดิม  โรงเรียนพุแควิทยา 
เปลี่ยนชื่อจากโรงเรียนเทพศิรินทร์ พุแค เป็นโรงเรียนเทพศิรินทร์พุแค สระบุรี เมื่อวันที่  6 โรงเรียนเทพศิรินทร์ลาดหญ้า กาญจนบุรี ท.ศ.ล. / DSL กาญจนบุรี  สถานศึกษาเดิม  โรงเรียนลาดหญ้าพิทยาคม  7 โรงเรียนเทพศิรินทร์ ขอนแก่น ท.ศ.ข. / DSKK ขอนแก่น  สถานศึกษาเดิม  โรงเรียนมิ่งเมืองขอนแก่น  8 โรงเรียนเทพศิรินทร์ เชียงใหม่ ท.ศ.ช. / DSC เชียงใหม่  สถานศึกษาเดิม  โรงเรียนน้ำบ่อหลวงวิทยาคม  9 โรงเรียนเทพศิรินทร์ ๙ โครงการหลวงในพระบรมราชูปถัมภ์ ท.ศ.๙. / DS9 เชียงใหม่  สถานศึกษาเดิม  โรงเรียนบ้านคุ้ม  10 โรงเรียนเทพศิรินทร์ สมุทรปราการ ท.ศ.ส / DSS สมุทรปราการ  สถานศึกษาเดิม                                 โรงเรียนบางเมืองเขียนผ่องอนุสรณ์ (พ.ศ. 2521; 47 ปีที่แล้ว) 11  โรงเรียนเทพศิรินทร์ชลบุรี (อุทกฯ อุปถัมภ์) ท.ศ.อ. / DSU ชลบุรี  สถานศึกษาเดิม  โรงเรียนอุทกวิทยาคม  12 โรงเรียนเทพศิรินทร์ นครศรีธรรมราช ท.ศ.ธ / DST นครศรีธรรมราช  สถานศึกษาเดิม  โรงเรียนเฉลิมราชประชาอุทิศ